29.9.2023.
HR
Službeni list Europske unije
C 349/137
2.10.
Komercijalni cestovni prijevoz živčani je sustav vrijednosnog lanca gospodarstva EU-a.
Cestovni promet ima velik udio u BDP-u Europske unije i zapošljava više od 3,4 milijuna ljudi širom EU-a (13).
Izazovi za taj sektor uključuju povećanje sigurnosti i zaštite prometa uz istodobno očuvanje učinkovitosti jedinstvenog tržišta te poboljšanje radnih uvjeta u tom sektoru i prometnog okruženja u cjelini. 2.11.
Nedavni događaji u geopolitičkom okruženju usmjerili su pozornost na potrebu da se osigura otpornost logističkog lanca opskrbe EU-a, čak i u najtežim situacijama.
Povećani troškovi energije i ovisnost o energiji i sirovinama, zajedno s agresivnim protekcionističkim strategijama nekoliko ključnih međunarodnih aktera, ugrožavaju gospodarski sustav EU-a i dobrobit njegovih građana.
Sustav komercijalnog cestovnog prometa EU-a mora ostati konkurentan, cjenovno pristupačan i potpuno funkcionalan, čak i u najkritičnijim okolnostima.
To bi trebalo osigurati regulatornim okvirom.
3.
Prijedlog uredbe 3.1.
Prijedlogom bi se trebala zamijeniti Uredba (EU) 2019/1242 (14) o emisijskim normama za CO2 iz 2019.
Unatoč činjenici da nije moguće evaluirati rezultate Uredbe koja je trenutačno na snazi, Komisija smatra da je potrebno doprinijeti ciljevima europskog zelenog plana i europskog propisa o klimi.
U prijedlogu se određuju novi obvezujući ciljevi za CO2 primjenjivi od 2025. 3.2.
Prijedlogom su obuhvaćeni kamioni (više od 5 tona), gradski autobusi i autobusi za velike udaljenosti (više od 7,5 tona) te prikolice (vozila bez pogona koja vuče motorno vozilo).
Iako je riječ o važnom proširenju područja primjene Uredbe, i dalje postoji regulatorna praznina u pogledu regulacije emisija CO2 za automobile i laka gospodarska vozila (kamioni između 3,5 i 5 tona). 3.3.
Da bi se ostvarili navedeni ciljevi Komisija predlaže nove i ambicioznije ciljne vrijednosti emisija CO2 za nova teška vozila od 2030.
U skladu s prijedlogom, u prosjeku i u usporedbi s razinama iz 1990., emisije CO2 smanjile bi se za: — 45 % od 1. siječnja 2030., — 60 % od 1. siječnja 2035., i — 90 % od 1. siječnja 2040. 3.4.
Od 2030. svi novi gradski autobusi u EU-u morat će imati nultu stopu emisija (100 % udjela vozila s nultim emisijama).
3.5.
Izuzeće od ciljanih vrijednosti smanjenja CO2 primjenjivat će se na sljedeća teška vozila:
— mali proizvođači (do 100 vozila), — vozila koja se koriste u rudarske, šumarske i poljoprivredne svrhe, — vozila konstruirana i izrađena za uporabu u oružanim snagama i vozila na gusjenicama, — vozila konstruirana i izrađena ili prilagođena za upotrebu u civilnoj zaštiti, vatrogasnim službama i snagama odgovornima za održavanje javnog reda ili službama hitne medicinske skrbi, — namjenska vozila, kao što su kamioni za odvoz smeća. 3.6.
Za razliku od standardnih vrijednosti za CO2 za osobne automobile i laka gospodarska vozila, Komisija u svom prijedlogu smatra da su za teška vozila rješenje vozila s unutarnjim izgaranjem na vodik (uz druge trenutačno dostupne alternativne tehnologije kao što su baterijska električna vozila ili vodikove gorivne ćelije) koja imaju nullte emisije iz ispušne cijevi.
(13) (14)
Eurostat, 2014., podaci prikupljeni u okviru ankete EU-a o radnoj snazi.
Uredba (EU) 2019/1242 Europskog parlamenta i Vijeća od 20. lipnja 2019.
o utvrđivanju emisijskih normi CO2 za nova teška vozila i izmjeni uredbi (EZ) br.
595/2009 i (EU) 2018/956 Europskog parlamenta i Vijeća i Direktive Vijeća 96/53/EZ (SL L 198, 25.7.2019., str. 202.).